
EXPUNERE DE MOTIVE PRIVIND OPORTUNITATEA PROIECTULUI DE HOTĂRÂRE

Proiect de hotărâre 
privind aprobarea Rapoartelor finale, întocmite de către Comisia de selecţie, în vederea ocupării posturilor vacante din cadrul consiliilor de administraţie la Horticultura SA şi Societatea de Transport Public Timișoara SA




În conformitate cu dispozițiile OUG nr. 109/2011 și HG nr. 722/2016 pentru aprobarea Normelor metodologice de aplicarea a unor prevederi din OUG nr. 109/2011 privind guvernanţa corporativă a întreprinderilor publice, în vederea ocupării posturilor vacante din cadrul consiliilor de administraţie la Horticultura S.A şi Societatea de Transport  Public Timișoara S.A,  au fost redeclanşate procedurile de selecţie.  Acestea s-au finalizat prin întocmirea de către Comisia de selecţie a rapoartelor finale pentru numirea noilor administratori. 
Având în vedere art. 3 pct.-ul 2 lit. b) din O.U.G. nr.  109/2011 privind guvernanţa corporativă a întreprinderilor publice, autoritatea publică tutelară are competenţa de a propune, în numele unităţii administrativ-teritoriale, candidaţi pentru funcţiile de membri ai consiliului de administraţie.
În concluzie, considerăm că este oportună iniţierea unui proiect de hotărâre pentru aprobarea Rapoartelor finale, întocmite de către Comisia de selecţie, în vederea ocupării posturilor vacante din cadrul consiliilor de administraţie la Horticultura S.A şi Societatea de Transport Public Timișoara S.A.

